CELEX: 32020R0653
Language: sl
Date: 2020-05-14 00:00:00
Title: Izvedbena uredba Komisije (EU) 2020/653 z dne 14. maja 2020 o popravku izvedbenih uredb (EU) št. 540/2011 in (EU) 2019/706 v zvezi s številko CAS aktivne snovi karvon (Besedilo velja za EGP)

15.5.2020   
               
               
                  SL
               
               
                  Uradni list Evropske unije
               
               
                  L 152/1
               
            
         IZVEDBENA UREDBA KOMISIJE (EU) 2020/653
         z dne 14. maja 2020
         o popravku izvedbenih uredb (EU) št. 540/2011 in (EU) 2019/706 v zvezi s številko CAS aktivne snovi karvon
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 20(1) Uredbe,
         ob upoštevanju naslednjega:
         
                     (1)
                  
                  
                     Z Izvedbeno uredbo Komisije (EU) 2019/706 (2) se je obnovila odobritev aktivne snovi karvon in se je snov vključila v Prilogo k Izvedbeni uredbi Komisije (EU) št. 540/2011 (3).
                  
               
                     (2)
                  
                  
                     Potem ko je Izvedbena uredba (EU) 2019/706 že začela veljati, je bila odkrita napaka v zvezi s številko CAS (številka Službe za izmenjavo kemijskih izvlečkov Ameriškega kemijskega društva), ki se uporablja za aktivno snov karvon v prilogah k Izvedbeni uredbi (EU) 2019/706.
                  
               
                     (3)
                  
                  
                     Številka CAS je edinstvena oznaka kemijske snovi, ki se uporablja tudi za aktivno snov, ki jo vsebujejo fitofarmacevtska sredstva; uporablja se kot referenca za namen trgovine in regulativnih dejavnosti za kemikalije na svetovni ravni in ni omejena na pesticide. V stolpcu o splošnem imenu in identifikacijskih številkah je napačno navedeno „karvon 244-16-8“. To specifikacijo bi bilo treba nadomestiti s „karvon 2244-16-8“.
                  
               
                     (4)
                  
                  
                     Aktivna snov karvon ima več številk CAS. Vendar je bila samo ena odobrena kot fitofarmacevtsko sredstvo. Številke CAS, kot so navedene v izvedbenih aktih Unije o registraciji aktivnih snovi, se prevzamejo v mednarodnih podatkovnih zbirkah, reference pa se uporabljajo za namen naknadne registracije fitofarmacevtskih sredstev v državah članicah in zunaj Unije. Številka CAS 244-16-8 ne ustreza nobeni obstoječi registrirani kemijski snovi; aktivna snov zato ne bi bila ustrezno identificirana za namen odobritve fitofarmacevtskih sredstev. Ker lahko pri upravljanju in trgovini s kemikalijami pride do nejasnosti glede identitete snovi, je treba popraviti številko CAS, navedeno v prilogah k Izvedbeni uredbi (EU) 2019/706 in posledično v Izvedbeni uredbi (EU) št. 540/2011.
                  
               
                     (5)
                  
                  
                     Zaradi jasnosti je primerno nadomestiti Prilogo I k Izvedbeni uredbi (EU) 2019/706 in ustrezni vnos 135 v Prilogi k Izvedbeni uredbi (EU) št. 540/2011.
                  
               
                     (6)
                  
                  
                     Zaradi jasnosti in pravne varnosti za gospodarske subjekte in izvršilne organe bi morala ta uredba začeti veljati čim prej.
                  
               
                     (7)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Popravek Izvedbene uredbe (EU) 2019/706
            Priloga I k Izvedbeni uredbi (EU) 2019/706 se popravi v skladu s Prilogo I k tej uredbi.
         
         
            Člen 2
            Popravek Izvedbene uredbe (EU) št. 540/2011
            Priloga k Izvedbeni uredbi (EU) št. 540/2011 se popravi v skladu s Prilogo II k tej uredbi.
         
         
            Člen 3
            Začetek veljavnosti
            Ta uredba začne veljati na dan objave v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 14. maja 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 309, 24.11.2009, str. 1.
         
            (2)  Izvedbena uredba Komisije (EU) 2019/706 z dne 7. maja 2019 o obnovitvi odobritve aktivne snovi karvon v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (UL L 120, 8.5.2019, str. 11).
         
            (3)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
      
      
         
            PRILOGA I
            Priloga I k Izvedbeni uredbi (EU) 2019/706 se nadomesti z naslednjim:
            
               
                           „Splošno ime, identifikacijska številka
                        
                        
                           Ime po IUPAC
                        
                        
                           Čistost  (1)
                           
                        
                        
                           Uveljavitev
                        
                        
                           Veljavnost registracije
                        
                        
                           Posebne določbe
                        
                     
                           karvon
                           2244-16-8 (d-karvon = S-karvon = (+)-karvon)
                           karvon: 602
                           d-karvon: ni dodeljena
                        
                        
                           (S)-5-izopropenil-2-metilcikloheks-2-en-1-on
                           ali
                           (S)-p-menta-6,8-dien-2-on
                        
                        
                           923 g/kg d-karvona
                        
                        
                           1. avgust 2019
                        
                        
                           31. julij 2034
                        
                        
                           Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o obnovitvi snovi karvon ter zlasti dodatkov I in II k poročilu.
                           V tej celoviti oceni morajo biti države članice zlasti pozorne na:
                           
                                       —
                                    
                                    
                                       varnost izvajalcev, pri čemer zagotovijo, da je v pogojih uporabe vključena uporaba ustrezne osebne zaščitne opreme.
                                    
                                 Pogoji uporabe po potrebi vključujejo ukrepe za zmanjšanje tveganja. Zlasti je treba upoštevati potrebno časovno obdobje pred vstopom v skladiščne prostore po uporabi fitofarmacevtskih sredstev, ki vsebujejo karvon.
                           Vlagatelj predloži Komisiji, državam članicam in Agenciji potrditvene informacije glede:
                           
                                       —
                                    
                                    
                                       učinka postopkov čiščenja vode na naravo ostankov, prisotnih v površinski in podzemni vodi, kadar se površinska voda odvzema za pitno vodo.
                                    
                                 Vlagatelj predloži informacije v dveh letih od datuma objave smernic Komisije za oceno učinka postopkov čiščenja vode na naravo ostankov, prisotnih v površinski in podzemni vodi.
                        
                     
            
               (1)  Več podrobnosti o aktivni snovi in njenih lastnostih je v poročilu o obnovitvi.“
         
      
      
         
            PRILOGA II
            V delu B Priloge k Izvedbeni uredbi (EU) št. 540/2011 se vnos 135 za karvon nadomesti z naslednjim:
            
               
                           Št.
                        
                        
                           Splošno ime, identifikacijska številka
                        
                        
                           Ime po IUPAC
                        
                        
                           Čistost  (1)
                           
                        
                        
                           Uveljavitev
                        
                        
                           Veljavnost registracije
                        
                        
                           Posebne določbe
                        
                     
                           „135
                        
                        
                           karvon
                           2244-16-8 (d-karvon = S-karvon = (+)-karvon)
                           karvon: 602
                           d-karvon: ni dodeljena
                        
                        
                           (S)-5-izopropenil-2-metilcikloheks-2-en-1-on
                           ali
                           (S)-p-menta-6,8-dien-2-on
                        
                        
                           923 g/kg d-karvona
                        
                        
                           1. avgust 2019
                        
                        
                           31. julij 2034
                        
                        
                           Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o obnovitvi snovi karvon ter zlasti dodatkov I in II k poročilu.
                           V tej celoviti oceni morajo biti države članice zlasti pozorne na:
                           
                                       —
                                    
                                    
                                       varnost izvajalcev, pri čemer zagotovijo, da je v pogojih uporabe vključena uporaba ustrezne osebne zaščitne opreme.
                                    
                                 Pogoji uporabe po potrebi vključujejo ukrepe za zmanjšanje tveganja. Zlasti je treba upoštevati potrebno časovno obdobje pred vstopom v skladiščne prostore po uporabi fitofarmacevtskih sredstev, ki vsebujejo karvon.
                           Vlagatelj predloži Komisiji, državam članicam in Agenciji potrditvene informacije glede:
                           
                                       —
                                    
                                    
                                       učinka postopkov čiščenja vode na naravo ostankov, prisotnih v površinski in podzemni vodi, kadar se površinska voda odvzema za pitno vodo.
                                    
                                 Vlagatelj predloži informacije v dveh letih od datuma objave smernic Komisije za oceno učinka postopkov čiščenja vode na naravo ostankov, prisotnih v površinski in podzemni vodi.“
                        
                     
            
               (1)  Več podrobnosti o aktivni snovi in njenih lastnostih je v poročilu o obnovitvi.